stanford-oval/wikipedia huggingface dataset:
הצפון נגד הדרום
דמויות

ג'יימס ברבנק - בעל עבדים מפלורידה, המתגורר עם משפחתו וקרוביו באחוזה בשם קאסל האוס. בשל מוצאו ממדינות הצפון, התאומים טקסר מתנכלים לו.
התאומים טקסר - שני תאומים מפלורידה, ראשי כנופיה בעלי כינוי זהה, שמצליחים לחמוק מעונש של פשעיהם באמצעות אליבים. מתנכלים לברבנק עקב מוצאו הצפוני.
גילברט ברבנק - בנו הבכור של ברבנק וארוסה של אליס. משרת בצבא האיחוד בשל מוצאו ממדינות הצפון ותמיכתו בהן.
דיאנה ברבנק - בתו הצעירה של ברבנק, מכונה בשם החיבה שלה, דַי. נחטפה עם האומנת השחורה שלה, זרמה, על ידי טקסר כאשר השתיים נמלטו מקאסל האוס.
מרת ברבנק - אשתו של ג'יימס ברנבק. חלתה במהלך האירועים, עקב ההלם שנגרם לה מחטיפתה של בתה די.
אדוארד קרול - ידידו וגיסו של ג'יימס ברבנק ואביה של אליס. נפצע בעת המתקפה על קאסל האוס.
אליס קרול - בתו של אדוארד קרול וארוסתו של גילברט. גררה את מרת ברבנק בחזרה לקאסל האוס כשהייתה באפיסת כוחות לאחר שדי נחטפה לנגד עיניה.
מרס - בעלה של זרמה, משרת שחור בקאסל האוס, אך לא עבד. משרת בצבא האיחוד בשל תמיכתו במדינות הצפון.
זרמה - אשתו של מרס והאומנת השחורה של די. נחטפה עם די עת שנמלטו מקאסל האוס.
סקוומבו - עוזרם האינדיאני של התאומים טקסר, שהשתתף בביצוע מרבית פשעיהם.
וולטר סטנארד - ידידו של ג'יימס ברבנק. גם הוא מתנגד לעבדות. מתגורר בג'קסונוויל.
אדון פרי - מנהל העבודה בקאסל האוס. בשונה משאר דיירי האחוזה, הוא תומך בעבדות. לעיתים מנהל ויכוחים עם עבדיו על שאלת העבדות.
פיגמליון - אחד מהעבדים בקאסל האוס. רברבן ועצלן; מכונה בקיצור פיג. אוהב להתווכח עם מנהל העבודה פרי בשאלת העבדות.
מהדורות הספר ותרגומיו

המהדורה הראשונה של הספר ראתה אור בגרסתה המאוירת בנובמבר 1887, בפריז. מוציאה לאור היה פייר-ז'ול הצל, שפרסם רבים מספריו של ורן. תרגום הספר הראשון לאנגלית יצא לאור עוד באותה שנה, בניו יורק שבארצות הברית. במהדורה זו נקרא הספר "נקמתו של טקסר" (באנגלית: Texar's Vengeance). שם זה שונה במהרה ל"Texar's Revenge", שפירושו זהה. בהמשך אותה שנה יצאה לאור הגרסה המצוירת הראשונה של הספר באנגלית, שהייתה קרויה בשמו המקורי של הספר, "הצפון נגד הדרום" (באנגלית: North Against South). כיום, שני השמות האחרונים לספר הם הנפוצים באנגלית, ולעיתים קרוי הספר בשני השמות גם יחד.
הספר תורגם עד כה לעברית פעמיים. תחילה תרגם את הספר יצחק ליב ברוך, והוא יצא לאור בהוצאת אמנות בשנת 1943. אחר כך תרגם אותו מיכה פרנקל, והוא יצא לאור בשנת 2002 כחלק מסדרת מרגנית של כנרת זמורה-ביתן דביר.
הצעה צנועה

| --- | --- |

 מידע כללי
 מאת:  ג'ונתן סוויפט 
 שפת המקור:  אנגלית 
 סוגה:  מסה, פמפלט 
 נושא:  ממלכת אירלנד, התפוצצות אוכלוסין, הנדסה חברתית, עוני 
 מקום התרחשות:  ממלכת אירלנד 
 הוצאה
 תאריך הוצאה:  1729 
 
הצעה צנועה במטרה למנוע מילדיהם של עניי אירלנד להפוך לנטל על הוריהם או על המדינה, ובמטרה להביאם למצב שבו יביאו תועלת לציבור (באנגלית: A Modest Proposal for preventing the children of poor people in Ireland, from being a burden on their parents or country, and for making them beneficial to the publick), המכונה על פי רוב בקיצור "הצעה צנועה" (A Modest Proposal), הוא מאמר סאטירי שפרסם ג'ונתן סוויפט בשם בדוי בשנת 1729 במחאה על עוולות השלטון האנגלי הפרוטסטנטי באירלנד ונזקיו של חוק העונשין הנוקשה בה. במאמר מאמץ סוויפט גישה של סטטיסטיקאי אטוּם, הגורס כי הפתרון הטוב ביותר לבעיית הילודה, העוני והרעב באירלנד הוא אכילת ילדיהם של העניים, צעד שיתרום להכנסתן של המשפחות העניות וישפר את איכות המזון העולה על שולחנו של הציבור.
ואקום אולטרה-גבוה

ואקום אולטרה גבוה (UHV) הוא משטר הוואקום המאופיין בלחצים הנמוכים ממאה ננו-פסקל. תנאי UHV נוצרים על ידי שאיבת הגז מתא ה-UHV. בלחצים נמוכים אלה המהלך החופשי הממוצע של מולקולת גז גדול מכ־40 ק"מ, כך שמולקולות הגז יתנגשו בדפנות התא פעמים רבות לפני שיתנגשו זו בזו. כמעט כל האינטראקציות המולקולריות מתרחשות על משטחים שונים בתא.
תנאי ה- UHV הם חלק בלתי נפרד ממחקר מדעי. ניסויי מדע פני שטח דורשים לעיתים קרובות משטח נקי ללא ספיחות. כלים לניתוח שטח כגון XPS דורשים תנאי UHV להעברת קרני אלקטרונים.
שימושים אופייניים

ואקום גבוה במיוחד נחוץ לטכניקות אנליטיות רבות כגון:
XPS
ספקטרוסקופיית אלקטרוני אוז'ה (AES)
ספקטרומטריית מסת יונים משנית (SIMS)
ספקטרוסקופיית ספיגה תרמית (TPD)
טכניקות גידול והכנת שכבות דקות, כגון אפיטקסיה של קרן מולקולרית (MBE), CVD, וגידול שכבות אטומיות (ALD).
UHV נחוץ ליישומים אלה כדי להפחית את זיהום פני השטח, על ידי צמצום מספר המולקולות המגיעות לדגימה בפרק זמן נתון.
UHV נדרש גם עבור:
מאיצי חלקיקים במאגר הגדול של הדרון (LHC) יש שלוש מערכות ואקום מסוג UH. הלחץ הנמוך ביותר נמצא בצינורות בהן קרן הפרוטונים עוברת. הלחץ המרבי המותר הוא 1×10−6 pascal (1.0×10−8 millibar).
מצפה גלי כבידה כמו LIGO, VIRGO, GEO 600 ו-TAMA 300.
ניסויים בפיזיקה אטומית המשתמשים באטומים קרים, כגון לכידת יונים או יצירת עיבוי בוס – איינשטיין.
ועל אף שאינו הכרחי, יכול להוכיח מועיל ביישומים כגון:
אפיטקסיה של קרן מולקולרית, נידוף באמצעות קרן אלקטרונים, ניתוז, וטכניקות ציפוי אחרות.
מיקרוסקופ כוח אטומי.
מיקרוסקופ מינהור סורק. ואקום גבוה מפחית חמצון וזיהום, ולכן מאפשר הדמיה והשגת רזולוציה אטומית על משטחים נקיים ומוליכים למחצה.
ליטוגרפית קרן אלקטרונים.
ראו גם

ריק
| --- | --- |
בקרת זהויות :  NLI: 987007560830405171  LCCN: sh85139470
הסופר קאפ האיטלקי 2015

הסופר קאפ האיטלקי 2015 היה המהדורה ה-28 של הסופר קאפ האיטלקי. הוא נערך ב-8 באוגוסט 2015, באצטדיון שאנגחאי, שבשאנגחאי, סין. לאחר שיובנטוס זכתה גם באליפות הסרייה א' לעונת 2014/15 וגם בגביע האיטלקי של אותה העונה, המשחק שוחק בין יובנטוס לבין סגנית מחזיקת הגביע האיטלקי, לאציו. יובנטוס ניצחה במשחק בתוצאה 2-0.
רקע

יובנטוס רשמה הופעה מספר 11 במעמד זה, כשמאזנה עמד על זכייה בשבעה גביעים לצד ארבעה הפסדים. לאציו רשמה את ההופעה השישית שלה במעמד זה, והראשונה מאז שנת 2013, כשמאזנה עמד על זכייה בשלושה גביעים לצד שלושה הפסדים. הקבוצות נפגשו פעמיים בהיסטוריה במסגרת מפעל זה (1998, 2013), כשכל אחת מהן מנצחת במפגש אחד.
סיכום המשחק

| 0 | 1 | 2 | 3 | 4 |
| --- | --- | --- | --- | --- |
| 8 באוגוסט 2015 | יובנטוס | 2–0 | לאציו | אצטדיון שאנגחאי, שאנגחאי צופים: 20,000 שיפוט: לוקה בנטי |
| 8 באוגוסט 2015 | מנדז'וקיץ'  69'   דיבאלה  73' | (סיקור) |  | אצטדיון שאנגחאי, שאנגחאי צופים: 20,000 שיפוט: לוקה בנטי |
סיכום המשחק > הרכבי הקבוצות

| --- | --- |
              יובנטוס :               לאציו
ראו גם

עונת 2015/2016 בסרייה א'
הערות שוליים

↑  מנדז'וקיץ' ודיבאלה העניקו ליובה את הניצחון ואת הזכייה בגביע הסופר קאפ
↑  יובנטוס - לאציו: סיכום המשחק
הצפנה הסתברותית

הצפנה הסתברותית (באנגלית: Probabilistic encryption) היא סכימת הצפנה סימטרית או אסימטרית שבה נוסף לתהליך ההצפנה אלמנט אקראי כך שהטקסט המוצפן המתקבל מאותו מסר יכול להיות שונה בכל הצפנה אפילו אם המפתח איתו הוצפן זהה, ואילו הפענוח תמיד דטרמיניסטי. באופן תאורטי, זוהי מכונת טיורינג הסתברותית שמצפינה את המסר הגלוי בהטלת מטבע, בניגוד לסכימות הצפנה דטרמיניסטיות כמו RSA או רבין שבהן הטקסט המוצפן נותר ללא שינוי אם המסר הגלוי והמפתח קבועים. המושג הוטבע לראשונה על ידי שפי גולדווסר וסילביו מיקאלי ב-1983 והדוגמאות המעשיות הראשונות הן הצפנת בלום גולדווסר וצופן אל-גמאל. מאז הפך המושג לאחד מיסודות ההצפנה המודרנית וסכימות רבות הומצאו בהשראתו. ידוע שכדי שסכימת הצפנה תחשב מוכחת כבטוחה סמנטית תחת מודל סיבוכיות סטנדרטי היא חייבת להיות הסתברותית, כיוון שבהצפנה דטרמיניסטית העובדה ששני טקסטים מוצפנים זהים משליכה בהכרח שטקסט המקור שלהם זהה, מכאן שמעט מידע מועבר ליריב ולכן אינה יכולה להיות בטוחה סמנטית. הוספת הסתברותיות (פסאודו-אקראיות) פותרת בעיה זו, כיוון שבסבירות מאוד גבוהה הצפנה חוזרת של בלוק טקסט מקורי תניב תוצאות שונות לחלוטין. אפשר להוסיף הסתברותיות גם לסכימות הצפנה דטרמיניסטיות כמו RSA על ידי ריפוד עם ביטחון תחת מודל אורקל אקראי (דוגמת OAEP).
מידע חלקי

הצורך בהצפנה הסתברותית נובע מבעיה מהותית שקיימת בכל סכימת הצפנה דטרמיניסטית המבוססת על פונקציה חד כיוונית עם דלת מלכודת. למשל אם נתונה פונקציה חד-כיוונית  f כך שקל לחשב את  y=f(x) אך קשה לחשב את הפונקציה ההופכית  x=f^{-1}(y) ללא דלת המלכודת:
אין הוכחה בהכרח שאם  f חד-כיוונית יהיה תמיד קשה להפוך אותה גם כאשר  x הוא בעל מבנה מיוחד. הדוגמה הכי פשוטה היא בהינתן פונקציית RSA ידוע שקל לחשב ערכים קטנים של  x אם המעריך (מפתח ההצפנה) קטן, כך שהתוצאה אינה גדולה מהמודולוס.
העובדה ש- f חד-כיוונית אינה מעידה בהכרח שלא ניתן לחלץ מידע חלקי לגבי  x. לדוגמה אם  y\equiv g^{x}{\text{ mod }}p כאשר  p ראשוני ו- g הוא יוצר של  Z_{p}^{*} אזי אף על פי שזו פונקציה חד כיוונית שקשה להפוך אם ל- p-1 יש גורם ראשוני גדול, העובדה היא ש- x אינו מספר זוגי אם ורק אם  y הוא שארית ריבועית מודולו  p וקיים אלגוריתם הסתברותי יעיל להכריע אם מספר הוא שארית ריבועית מודולו מספר ראשוני כלשהו. לכן תמיד אפשר לדעת מהי הסיבית הפחות משמעותית של  x.
לסכימת הצפנה הסתברותית קשר למושג שנקרא סיבית קשה, הבעיה שהועלתה על ידי גילס ברסרד היא כיצד להצפין סיבית בודדת באמצעות סכימת הצפנה אסימטרית, אפשר לראות שסכימה דטרמיניסטית כמו RSA אינה מתאימה למטרה זו כיוון שאף על פי שהיא בטוחה, אפשר לחשב את הסיבית הפחות משמעותית. אפשר לנסות לפתור את הבעיה על ידי הטמעה של הסיבית הסודית בתוך מספר אקראי כלשהו במיקום מוסכם או באמצעות חישוב כלשהו כמו XOR, אך העובדה שבאופן עקרוני בכל סכימה דטרמיניסטית גם אם היא בטוחה אין זה סותר את העובדה שקל לחשב מידע חלקי כמו הסיבית הראשונה גורמת לכך שסכימה כזו לא מתאימה להצפנת סיבית אחת. ההצעה של גולדווסר ומיקלי פותרת בעיה זו.
סכימה קונקרטית

הסכימה ההסתברותית הקונקרטית הראשונה, שהוצעה על ידי גולדווסר ומיקלי מסתמכת על בעיית השארית הריבועית מודולו מספר פריק שנחשבת לפונקציה חד-כיוונית קשה והיא למעשה הסכימה הראשונה שהוכחה כבעלת ביטחון סמנטי. שיטה זו אינה יעילה ולכן אינה בשימוש מעשי, חשיבותה תאורטית בלבד.
הבעיה מוגדרת כדלהלן: נתון מודולוס  n שהוא כפולה של שני ראשוניים  p,q אם  x זר ל- n אז  x הוא שארית ריבועית (quadratic residue) ביחס למודולוס  n אם למשוואה
יש פתרון שלם  y, אחרת אמרים ש- x אינו שארית ריבועית (quadratic non-residue). ללא ידיעת הגורמים הראשוניים קשה להכריע בשאלה.
הסכימה הבאה מנצלת עובדה זו למערכת הצפנה. החיסרון שלה הוא שהטקסט המוצפן עבור כל סיבית מידע גדול (לפחות 1,024 סיביות). היא פועלת כדלהלן:
בהינתן פרמטר ביטחון  k המשתמש A מכין את הפרמטרים הבאים:
בוחר באופן אקראי שני מספרים ראשוניים  p_{1} ו- p_{2} באורך  k סיביות
מחשב את  n=p_{1}p_{2}
בוחר שלם  y כך ש- y אינו שארית ריבועית מודולו  n ולו סימן יעקובי  +1.
המפתח הפרטי הוא המספרים הראשוניים  p_{1} ו- p_{2}
המפתח הפומבי הוא הערכים  n ו- y.
אם B רוצה להצפין עבור A מחרוזת סיביות של טקסט גלוי כלשהו  b={b_{1},...,b_{l}} באורך  l סיביות הוא מבצע:
עבור i=1 עד l :
בוחר שלם אקראי  r_{i}\in Z_{n}^{*}
אם  b_{i}=1 מציב  c_{i}=yr_{i}^{2}{\text{ mod }}n
אחרת אם  b_{i}=0 מציב  c_{i}=r_{i}^{2}{\text{ mod }}n
הטקסט המוצפן הוא  c=c_{1},...,c_{l}
לפענוח הטקסט המוצפן  c המשתמש A מחשב כדלהלן:
עבור כל סיבית  c_{i} מציב  b_{i}=Q_{n}(c_{i}). כאשר  Q_{n} הוא אלגוריתם פולינומי שמכריע בשאלה האם שלם כלשהו הוא שארית ריבועית מודולו מספר פריק שהגורמים הראשוניים שלו ידועים, (ראו סימן לז'נדר או מבחן אוילר). אם האלגוריתם מחזיר אמת הסיבית  b_{i} היא '1' אחרת '0'.
הטקסט המקורי הוא  b.
סיבוכיות ההצפנה היא בסדר גודל  O(lk^{2}) וסיבוכיות הפענוח היא  O(lk^{3}) כאשר  k הוא פרמטר הביטחון (אורך כל אחד מהמספרים הראשוניים בסיביות) ו- l אורך המסר  b בסיביות.
אפשר לראות ש- c_{i} הוא שארית ריבועית מודולו  n רק אם  b_{i}=0. כיוון שקל לדעת אם מספר הוא שארית ריבועית מודולו מספר ראשוני אך קשה לעשות זאת מודולו מספר פריק, המשתמש הלגיטימי שהגורמים הראשוניים של  n ידועים לו יכול בקלות לחשב את  Q_{n}(c_{i}) ולגלות האם  b_{i}=0 או  b_{i}=1. בגלל אקראיות  r בכל פעם שתתבצע הצפנה של  b יתקבל ערך אחר כך שהתוקף אינו יכול ללמוד מאומה מהתבוננות בטקסט המוצפן.
הערות שוליים

↑  Goldwasser, S. and S. Micali (1984). “Probabilistic encryption.” Journal of Computer and System Sciences, 28, 270–299
הסופר קאפ האיטלקי 2014

הסופר קאפ האיטלקי 2014 היה המהדורה ה-27 של הסופר קאפ האיטלקי. הוא נערך ב-22 בדצמבר 2014, באצטדיון ג'אסם בן חמד, שבדוחה, קטר. המשחק שוחק בין אלופת הסרייה א' לעונת 2013/14, יובנטוס, לבין מחזיקת הגביע האיטלקי של אותה העונה, נאפולי. המשחק היה אמור להיערך ב-24 באוגוסט 2014, בניגוד לכך, נאפולי ביקשה לדחות את המשחק, עקב השתתפותה בשלב הפלייאוף של ליגת האלופות, לפגרת החורף של הסרייה א'. נאפולי ניצחה במשחק בפנדלים 6-5 לאחר תיקו 2-2 בתום דקות ההארכה. כתוצאה מכך, נאפולי זכתה בגביע בפעם השנייה בתולדותיה. קטר הפכה להיות המדינה החמישית שבה הסופר קאפ האיטלקי התקיים.
רקע

יובנטוס רשמה הופעה עשירית במעמד זה, וחיפשה זכייה שביעית בגביע. היא ניצחה בשתי המהדורות האחרונות של הסופר קאפ האיטלקי, כשמאזנה עמד על שישה ניצחונות ושלושה הפסדים (הישג שיא של זכיות במפעל ביחד עם מילאן). שתי ההופעות האחרונות של נאפולי במפעל היו נגד יובנטוס, כשכל אחת מהן ניצחה במפגש אחד: נאפולי ניצחה את יובנטוס 5-1 בשנת 1990, ומנגד, יובנטוס ניצחה 4-2 בהארכה בשנת 2012.
סיכום המשחק

קרלוס טבס העלה את יובנטוס ליתרון 1-0 כבר בדקה החמישית לאחר סדרת טעויות בהגנת נאפולי. מארק האמשיק וגונסאלו היגוואין פגעו בקורה בשני מצבים שונים, אך היגוואין הצליח להשוות את התוצאה בנגיחה במחצית השנייה. המשחק הסתיים ללא הכרעה בתום 90 הדקות ונשלח להארכה.
טבס, שוב, העניק לקבוצתו את היתרון בתחילת המחצית השנייה של ההארכה, אך דקות בודדות לסיום המשחק, היגוואין מצא את הרשת פעם נוספת ושלח את המשחק לדו-קרב בעיטות מהנקודה הלבנה. שתי הבעיטות הראשונות הוחמצו, כשטבס פגע בקורה, וז'ורז'יניו נעצר על ידי ג'אנלואיג'י בופון. לאחר שכל קבוצה הבקיעה את ארבע הבעיטות הבאות, הדו-קרב הגיע למצב בו המנצחת תוכרע על ידי בעיטה לכל קבוצה. לאונרדו בונוצ'י ו-גרגאנו הבקיעו בהצלחה את הפנדל השישי, אך שתי הקבוצות החמיצו את שני הפנדלים הבאים: ג'ורג'ו קייליני נעצר על ידי רפאל והפנדל של רוברטו פריירה עף גבוה מחוץ למסגרת, בעוד שבופון הצליח לעצור את הבעיטות של דריס מרטנס וחוסה קאייחון. לבסוף, קאלידו קוליבאלי הבקיע את הפנדל התשיעי, ולאחר מכן, השוער רפאל עצר את הפנדל של סימונה פדואין, שהעניק לנאפולי את הגביע.
| 0 | 1 | 2 | 3 | 4 |
| --- | --- | --- | --- | --- |
| 22 בדצמבר 2014 | יובנטוס | 2–2‏ה | נאפולי | אצטדיון ג'אסם בן חמד, דוחה צופים: 14,000 שיפוט: פאולו ואלרי |
| 22 בדצמבר 2014 | טבס  5',  107' | (סיקור) | היגוואין  68',  118' | אצטדיון ג'אסם בן חמד, דוחה צופים: 14,000 שיפוט: פאולו ואלרי |
|   |   | תוצאת פנדלים |   |   |
|   | טבס    וידאל    פוגבה    מרקיזיו    מוראטה    בונוצ'י    קייליני    פריירה    פדואין  | 6-5 | ז'ורז'יניו    גולאם    אלביול    אינלר    היגוואין    גרגאנו    מרטנס    קאייחון    קוליבאלי  |   |
סיכום המשחק > הרכבי הקבוצות

| --- | --- |
              יובנטוס :               נאפולי
ראו גם

עונת 2014/2015 בסרייה א'
הערות שוליים

↑  משחק הסופר קאפ האיטלקי ישוחק בקטר
↑  יובנטוס 2 - 2 נאפולי (5 - 6 בפנדלים)
הליכה תחרותית

הדגמה של טכניקת הליכה נכונה
אלכס שווצר, לשעבר השיאן האולימפי בהליכה ל-50 ק"מ
ג'פרסון פרס, אלוף העולם בהליכה ל-20 ק"מ שלוש פעמים ברציפות, בין 2003 ל-2007
אולגה קניסקינה, אלופת העולם בהליכה ל-20 ק"מ שלוש פעמים ברציפות, בין 2007 ל-2011
קן מת'יוז מבריטניה, אלוף אולימפיאדת טוקיו (1964) בהליכה ל-20 ק"מ
הליכה היא מקצוע באתלטיקה, הכולל תחרות הליכה ל-20 או 50 קילומטרים. הענף החל להתפתח בבריטניה במאה ה-19, והתחרות הראשונה נערכה בה ב-1866.
כללים

הכלל הבסיסי בהליכה, והוא המבדיל אותה מריצה, הוא הדרישה כי לפחות אחת משתי כפות הרגליים תהיה על הקרקע בכל שלבי התחרות. כלל נוסף קובע כי על ההלך להקפיד ליישר את הרגל הניצבת על הקרקע.
לאורך המסלול עוקבים אחרי ההלכים שופטים, שתפקידם לוודא שאין הפרה של הכללים. שופט שמבחין בהלך שעלול להפר את הכללים רשאי להוציא לו כרטיס צהוב. שופט שהבחין בהלך שהפר את הכללים (כלומר, ניתק מגע מהקרקע או כופף את הרגל הניצבת על הקרקע), רשאי להוציא לו כרטיס אדום. כל כרטיס כזה מדווח לשופט הראשי. הלך שקיבל שלושה כרטיסים אדומים משלושה שופטים שונים שאינם מאותה מדינה - נפסל, ועליו לעזוב את המסלול מיד.
תחרויות ראשונות נערכו באנגליה בשנת 1866 ובארצות הברית בשנת 1876. בין מנצחי תחרות 1876 היה דניאל סטרן.
במשחקים האולימפיים ובאליפויות העולם באתלטיקה נערכים שלושה מקצי הליכה: 20 ק"מ לנשים, 20 ק"מ לגברים ו-50 ק"מ לגברים.
שיאי עולם > נשים > 5 ק"מ

עדנה בוקשטיין (ישראל ישראל),מחזיקה בשיא העולם לותיקים[דרוש מקור] בתוצאה של 26:58.6 דקות. נקבע ב-4 באוגוסט 1989, תוצאה שזיכתה את עדנה בוקשטיין בתואר אלופת העולם למאסטרס באורהוס, דנמרק.
אלאונורה גיורגי (איטליה איטליה), מחזיקה בשיא העולם בתוצאה של 20:01.80 דקות, שנקבע ב-18 במאי 2014.
שיאי עולם > נשים > 10 ק"מ

שיא העולם הראשון נקבע על ידי אלברטין רגל (צרפת צרפת), נקבע ב-11 בנובמבר 1926 בתוצאה של 58:14 דקות.
עדנה בוקשטיין (ישראל ישראל), מחזיקה בשיא העולם לותיקים[דרוש מקור] בתוצאה של 56:47 דקות, נקבע ב-3 ביולי 1985, תוצאה שזיכתה את עדנה בתואר אלופת העולם למאסטרס ברומא, איטליה.
ילנה ניקולאייבה (רוסיה רוסיה), מחזיקה בשיא העולם בתוצאה של 41:04 דקות, שנקבע ב-20 באפריל 1996.
שיאי עולם > נשים > 20 ק"מ

שיא העולם הראשון לנשים נקבע על ידי אנטוניה בריקסובה (צ'כוסלובקיה צ'כוסלובקיה), ב-1931 - 2:24:00 שעות.
הראשונה שהלכה את המרחק בפחות משעתיים הייתה לינה אברזולד (שווייץ שווייץ), שקבעה שיא עולם של 1:59:02 שעות ב-1934. ב-1988 הייתה קרי ג'ונה-סקסבי (אוסטרליה אוסטרליה) לראשונה שעשתה זאת בפחות משעה וחצי - 1:29:40 שעות.
אלמירה אלמבקובה (רוסיה רוסיה), מחזיקה בשיא העולם בתוצאה של 1:24:47 שעות, שנקבע ב-27 בפברואר 2015.
שיאי עולם > נשים > 50 ק"מ

שיא העולם להלכיות במרחק 50 ק"מ הוא 4:04:36 שעות. השיא נקבע על ידי לילנג רוי מהרפובליקה העממית של סין, השיא נקבע באליפות העולם להליכה ב-2018 שנערכה בטאיקנג.
שיאי עולם > גברים > 20 ק"מ

שיאן העולם הראשון בהליכה ל-20 ק"מ, המוכר על ידי התאחדות האתלטיקה הבינלאומית הוא הרמן מילר (גרמניה גרמניה), שהלך את המרחק ב-1:38:43 שעות ב-1911. הראשון שעשה זאת בפחות משעה וחצי היה ולדימיר גוק (ברית המועצות ברית המועצות), 1:28:39 שעות, ב-1957. קולין דומינגו (מקסיקו מקסיקו) היה הראשון שהלך בפחות משעה ו-20 דקות, ב-1980 (1:19:35 שעות).
יוסוקה סוזוקי (יפן יפן), מחזיק בשיא העולם בתוצאה של 1:16:36 שעות, שנקבע ב-15 במרץ 2015.
שיאי עולם > גברים > 50 ק"מ

שיאן העולם הראשון בהליכה ל-50 ק"מ, המוכר על ידי התאחדות האתלטיקה הבינלאומית הוא הרמן מילר (גרמניה גרמניה), שהלך את המרחק ב-4:40:15 שעות (ב-1921). גנאדי אגרפוב (ברית המועצות ברית המועצות), היה הראשון שהלך את המרחק בפחות מ-4 שעות, כשקבע שיא של 3:55:36 שעות ב-1965.
יוהאן דיניץ (צרפת צרפת), מחזיק בשיא העולם בתוצאה של 3:32:33 שעות, שנקבע ב-15 באוגוסט 2014 באליפות אירופה.
שיאי ישראל > נשים > 20 ק"מ

יוליה קוטלר - 1:40:12 שעות, ב-1999
שיאי ישראל > גברים > 20 ק"מ

ולדימיר אוסטרובסקי - 1:23:01 שעות, ב-1992
שיאי ישראל > גברים > 50 ק"מ

שאול לדני - 4:17:06 שעות, ב-1972. זהו השיא הוותיק ביותר שבו מחזיק אתלט ישראלי במקצוע אולימפי.
הליכה תחרותית במשחקים האולימפיים

תחרויות ההליכה הראשונות נערכו באולימפיאדת לונדון (1908), וכללו הליכה ל-10 מייל, לגברים בלבד. באולימפיאדת סטוקהולם (1912) הוחל בקיום תחרויות הליכה ל-10 ק"מ. הן נערכו גם בשתי האולימפיאדות הבאות. באולימפיאדת אמסטרדם (1928) לא נערכו תחרויות הליכה, ובאולימפיאדת לוס אנג'לס (1932) נערכו לראשונה תחרויות הליכה ל-50 ק"מ, והן נערכו מאז בכל המשחקים, פרט לאולימפיאדת מונטריאול (1976). באולימפיאדת לונדון (1948) הושב מקצה ההליכה ל-10 ק"מ, ובאולימפיאדת מלבורן (1956) הוא הוחלף בהליכה ל-20 ק"מ, מקצה שנערך מאז ברציפות.
תחרויות ההליכה לנשים החלו רק באולימפיאדת ברצלונה (1992), במסלול שאורכו 10 ק"מ. מאז אולימפיאדת סידני (2000) אורך המסלול הוא 20 ק"מ.
הליכה תחרותית במשחקים האולימפיים > השיאים האולימפיים

| מקצה | האתלט/ית | השיא | אולימפיאדה |
| --- | --- | --- | --- |
| 20 ק"מ (נשים) | רוסיה ילנה לשמנובה | 1:25:02 שעות | אולימפיאדת לונדון (2012) |
| 20 ק"מ (גברים) | הרפובליקה העממית של סין צ'ן דינג | 1:18:46 שעות | אולימפיאדת לונדון (2012) |
| 50 ק"מ (גברים) | רוסיה סרגיי קירדיאפקין | 3:35:59 שעות | אולימפיאדת לונדון (2012) |
הליכה תחרותית באליפויות העולם באתלטיקה

תחרויות הליכה נערכו באליפות העולם באתלטיקה מאז האליפות הראשונה, שנערכה בהלסינקי ב-1983. באליפות העולם שנערכה ב-1987 ברומא נוסף מקצה ל-10 ק"מ לנשים, והוא הוחלף במקצה ל-20 ק"מ באליפות שנערכה בסביליה ב-1999.
הליכה תחרותית באליפויות העולם באתלטיקה > אלופי העולם

| ‏ | 20 ק"מ (גברים) | 50 ק"מ (גברים) | 10 ק"מ (נשים) | 20 ק"מ (נשים) |
| --- | --- | --- | --- | --- |
| 1983 | מקסיקו ארנסטו קנטו 1:20:49 שעות | גרמניה המזרחית רונלד וייגל 3:43:08 שעות | - | - |
| 1987 | איטליה מאוריציו דמילנו 1:20:45 שעות (שיא אליפות) | גרמניה המזרחיתהרטוויג גאודר  3:40:53 שעות (שיא אליפות) | ברית המועצות אירנה סטרחובה  44:12 דקות | - |
| 1991 | איטליה מאוריציו דמיליאנו 1:19:37 שעות (שיא אליפות) | ברית המועצות אלכסנדר פוטשוב 3:53:09 שעות | ברית המועצות אלינה איוואנובה 42:57 דקות (שיא אליפות) | - |
| 1993 | ספרד ולנטי מסאנה 1:22:31 שעות | ספרד חסוס אנחל גרסיה 3:41:41 שעות | פינלנד סארי אסאיה 42:59 דקות | - |
| 1995 | איטליה מיקלה דידוני 1:19:59 שעות | פינלנד ולנטין קונונן 3:43:43 שעות | רוסיה אירנה סטנקינה 42:13 דקות (שיא אליפות) | - |
| 1997 | מקסיקו דניאל גרסיה  1:21:43 שעות | פולין רוברט קוז'ניובסקי 3:44:46 שעות | איטליה אנאריטה סידוטי 42:55.49 דקות | - |
| 1999 | רוסיה איליה מרקוב  1:23:34 שעות | איטליה איוואנו ברונייטי  3:47:54 שעות | - | הרפובליקה העממית של סין ליו הונגיו 1:30:50 שעות |
| 2001 | רוסיה רומן רסקזוב 1:20:31 שעות | פולין רוברט קוז'ניובסקי 3:42:08 שעות | - | רוסיה אולימפיאדה איוואנובה 1:27:48 שעות (שיא אליפות) |
| 2003 | אקוודור ג'פרסון פרס  1:17:21 שעות (שיא אליפות) | פולין רוברט קוז'ניובסקי 3:36:03 שעות (שיא אליפות) | - | רוסיה ילנה ניקולייבה  1:26:52 שעות (שיא אליפות) |
| 2005 | אקוודור ג'פרסון פרס  1:18:35 שעות | רוסיה סרגיי קירדיאפקין 3:38:08 שעות | - | רוסיה אולימפיאדה איוואנובה 1:25:41 שעות (שיא עולם) |
| 2007 | אקוודור ג'פרסון פרס  1:22:20 שעות | אוסטרליה נייתן דיקס 3:43:53 שעות | - | רוסיה אולגה קניסקינה  1:30:09 שעות |
| 2009 | רוסיה ואלרי בורצ'ין  1:18:41 שעות | רוסיה סרגיי קירדיאפקין  3:38:35 שעות | - | רוסיה אולגה קניסקינה  1:28:09 שעות |
| 2011 | רוסיה ואלרי בורצ'ין  1:19:56 שעות | רוסיה סרגיי בקולין 3:41:24 שעות | - | רוסיה אולגה קניסקינה  1:29:42 שעות |
| 2013 | רוסיה אלכסנדר איוואנוב  1:20:58 שעות | אירלנד רוברט הפרנן 3:37:56 שעות | - | רוסיה ילנה לשמנובה  1:27:09 שעות |
| 2015 | ספרד מיגל אנחל לופס  1:19:14 שעות | סלובקיה מטיי טוט 3:40.32 שעות | - | הרפובליקה העממית של סין הונג ליו  1:27.45 שעות |
הערות שוליים

↑  דוד דודסון, ישראלית הלכה לזהב באליפות העולם לוותיקים, מעריב, 3 ביולי 1985
| --- | --- |
בקרת זהויות :  NLI: 987007548862905171  BNE: XX536031  BnF: cb119382975 (data)  GND: 4156320-7  LCCN: sh85144901  NDL: 00567133  NKC: ph669537
ואקרוס דה ביאמון

קואקרוס דה ביאמון (בספרדית:  Vaqueros de Bayamón) היא קבוצת כדורסל פוארטו ריקנית מהעיר באימון, המתחרה בליגת העל המקומית וזכתה בה 15 פעמים.
היסטוריה

קואקרוס דה ביאמון הוקמה בשנת 1930 וכבר בשנת 1933 זכתה באליפות הליגה. במהלך שנות ה-40 של המאה ה-20 הקבוצה לא הייתה פעילה וחזרה להתחרות רק בשנת 1954. מאז בשנת 1955 היא מתחרה בשם הנוכחי מסיבות חסות. בשנת 1967 היא זכתה באליפות בפעם השלישית. שנות ה-70 של המאה ה-20 היו תקופת הזהר של המועדון וכוכב שלה רובן רודריגס. בין יתר ההישגים הקבוצה זכתה באליפות חמש שנים ברציפות. רובן רודריגס עזב את הכדורסל לאחר 23 עונות בהם זכה האליפות 9 פעמים וקלע 11539 נקודות ב-631 משחקים. עולם הבית של הקבוצה כולל 12 אלף מקומות ונקרא על שמו של הכוכב.
במהלך שנות ה-90 של המאה ה-20 הקבוצה זכתה מספר פעמים באליפות. תחילת המאה ה-21 לא הייתה מוצלחת וקבוצה הצליחה להגיע לחצי גמר של הליגה בלבד. בשנת 2009 הקבוצה זכתה באליפות ה-14 שלה. באותה עונה כוכבי הקבוצה כרמלו לי ודניאל סנטיאגו היו בין כוכבי נבחרת שזכתה במקום השני באליפות אמריקה.
בשנת 2020 אליפות הליגה צומצמה, אך קבוצה הצליחה לסיים באותה בהצלחה וזכתה באליפות הליגה בפעם ה-15.
היסטוריה > תארים

ליגת העל הפוארטו ריקנית (15)
1933, 1935, 1967, 1969, 1971, 1972, 1973, 1974, 1975, 1981, 1988, 1995, 1996, 2009, 2020
הסופר קאפ של הליגה המאוחדת של VTB

| --- | --- |
 ענף:  כדורסל
 תאריך ייסוד:  2021
 מספר מתמודדים:  6
 יבשת:  אירופה
 זוכה:  צסק"א מוסקבה
 הכי הרבה זכיות:  צסק"א, זניט (2 זכיות)
 
הסופר קאפ של הליגה המאוחדת של VTB (ברוסית: Суперкубок Единой Лиги ВТБ) הוא טורניר כדורסל לפני פתיחת העונה שנערך על ידי הליגה המאוחדת של VTB בשיתוף פעולה עם חברת "מוסקובסקי ספורט". ארבעה הקבוצות הטובות בליגה משתתפות בטורניר על פי תוצאות העונה הסדירה של העונה החולפת. לעיתים מצורפות קבוצות זרות, כפי שהיה בטורניר 2022.
היסטוריה

הטורניר אורגן באוגוסט 2021 בשם "הסופרקאפ" (ברוסית: Суперкубок) כשהמנצחת זוכה בגביע המכונה "גביע גומסלקי", כהשראה מטורניר גביע גומלסקי אותו הסופר קאפ מחליף. בטורניר הראשון שנערך ב-18 בספטמבר 2021 השתתפו זניט סנקט פטרבורג, לוקומוטיב קובאן, אוניקס קאזאן וצסק"א מוסקבה. ארבעת הקבוצות הללו סיימו בארבעת המקומות הראשונים בעונה הסדירה של עונת 2020/2021.
בטורניר 2022 השתתפו בנוסף לארבעה קבוצות רוסיות גם מגה ופרטיזן בלגרד הסרביות. ב־2023 השתתפו בו בנוסף לששת הקבוצות הטובות בעונה החולפת בליגת VTB, גם פנרבחצ'ה ובשיקטאש הטורקיות.
סטטיסטיקה > משחקי הגמר

| שנה | זוכה | תוצאה | סגנית |
| --- | --- | --- | --- |
| 2024 | רוסיה צסק"א | 72:87 | רוסיה אוניקס קאזאן |
| 2023 | רוסיה זניט | 83:85 | רוסיה לוקומוטיב קובאן |
| 2022 | רוסיה זניט | 70:71 | רוסיה צסק"א |
| 2021 | רוסיה צסק"א | 73:81 | רוסיה זניט |
סטטיסטיקה > זכיות

| ספירת מדליות |
| --- | --- | --- | --- | --- | --- | --- |
מועדון: 
| רוסיה זניט סנקט פטרבורג | ‏2 | ‏1 | ‏1 |  |  |  |
| רוסיה צסק"א מוסקבה | ‏2 | ‏1 | ‏0 |  |  |  |
| רוסיה אוניקס קאזאן | ‏0 | ‏1 | ‏2 |  |  |  |
| רוסיה לוקומוטיב קובאן | ‏0 | ‏1 | ‏0 |  |  |  |
| טורקיה פנרבחצ'ה | ‏0 | ‏0 | ‏1 |  |  |  |